ระเบียบองค์การบริหารส่วนตำบลวังน้ำเขียวระเบียบองค์การบริหารส่วนตำบลวังน้ำเขียวว่าด้วยข้อมูลข่าวสารของราชการพ.ศ. ๒๕๔๙ เพื่อให้การบริหารการจัดระบบการขอการอนุญาตและการบริหารข้อมูลข่าวสารของราชการที่อยู่ในความรับผิดชอบขององค์การบริหารส่วนตำบลวังน้ำเขียวอำเภอวังน้ำเขียว จังหวัดนครราชสีมาเป็นไปด้วยความเรียบร้อยรวดเร็วและมีประสิทธิภาพถูกต้องตามกฎหมาย และระเบียบของราชการอาศัยอำนาจตามความในมาตรา ๗ และ ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐องค์การบริหารส่วนตำบลวังน้ำเขียวจึงออกระเบียบฯ ไว้ดังต่อไปนี้ข้อ ๑ระเบียบนี้เรียกว่า ระเบียบองค์การบริหารส่วนตำบลวังน้ำเขียวว่าด้วยข้อมูลข่าวสารราชการ พ.ศ. ๒๕๔๙ข้อ ๒[๑]ระเบียบนี้ให้ใช้บังคับตั้งแต่วันประกาศเป็นต้นไปข้อ ๓บรรดาระเบียบ ข้อบังคับและคำสั่งอื่นใดขององค์การบริหารส่วนตำบลวังน้ำเขียวในส่วนที่กำหนดไว้แล้วในระเบียบนี้หรือซึ่งขัดแย้งกับระเบียบให้ใช้ระเบียบนี้แทนข้อ ๔ระเบียบนี้ให้ใช้บังคับแก่พนักงานส่วนตำบลลูกจ้างและผู้ซึ่งมาช่วยปฏิบัติงานขององค์การบริหารส่วนตำบลวังน้ำเขียวข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราวข้อเท็จจริงข้อมูลหรือสิ่งอื่นใดๆ ตามกฎหมายว่าด้วยข้อมูลข่าวสารของราชการอยู่ในความรับผิดชอบขององค์การบริหารส่วนตำบลวังน้ำเขียวส่วนราชการ หมายความว่าส่วนราชการในองค์การบริหารส่วนตำบลวังน้ำเขียวและหน่วยงานอื่น ที่อยู่ภายใต้การกำกับดูแลขององค์การบริหารส่วนตำบลวังน้ำเขียวเจ้าหน้าที่ประสานงาน หมายความว่าผู้ซึ่งปฏิบัติงานให้แก่องค์การบริหารส่วนตำบลวังน้ำเขียวข้อ ๖ให้นายกองค์การบริหารส่วนตำบลวังน้ำเขียวรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติระเบียบนี้ได้ให้นายกองค์การบริหารส่วนตำบลวังน้ำเขียวมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ให้มี คณะกรรมการบริหารข้อมูลข่าวสารองค์การบริหารส่วนตำบลวังน้ำเขียวประกอบด้วยนายกองค์การบริหารส่วนตำบลเป็นประธานรองนายกองค์การบริหารส่วนตำบลเป็นรองประธานปลัดองค์การบริหารส่วนตำบลหัวหน้าส่วนการคลัง เป็นกรรมการ หัวหน้าส่วนโยธาเป็นกรรมการ หัวหน้าส่วนการศึกษาศาสนาและวัฒนธรรม เป็นกรรมการ หัวหน้าส่วนสาธารณสุข และสิ่งแวดล้อมเป็นกรรมการหัวหน้าส่วนเกษตรเป็นกรรมการ นิติกร เป็นเลขานุการข้อ ๘ให้คณะกรรมการบริหารข้อมูลข่าวสารขององค์การบริหารส่วนตำบลวังน้ำเขียวมีอำนาจและหน้าที่ดังต่อไปนี้(๑)เสนอนโยบายหรือมาตรการเกี่ยวกับการบริหารการจัดระบบการขอการอนุญาตและการบริหารข้อมูลข่าวสาร(๒) ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษารวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณ หรือข้อมูลข่าวสารอื่นที่เป็นประโยชน์ต่อทางราชการ(๔) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๕) เชิญบุคลากรใดๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสาร(๖)ดำเนินการอื่นใดตามที่นายกองค์การบริหารส่วนตำบลมอบหมายข้อ ๙การประชุมคณะกรรมการบริหารข้อมูลข่าวสารองค์การบริหารส่วนตำบลวังน้ำเขียว ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๐ให้หน่วยงานในองค์การบริหารส่วนตำบลวังน้ำเขียวประเภทข้อมูลที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๑ในการดำเนินงานตามข้อ ๑๐ให้หน่วยงานในองค์การบริหารส่วนตำบลวังน้ำเขียวจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๒ให้ส่วนราชการ ข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดูศึกษาค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นต่อนายกองค์การบริหารส่วนตำบลวังน้ำเขียว หรือผู้มีอำนาจอนุญาตสำหรับกรณีจำเป็นเร่งด่วนเจ้าหน้าที่ประสานงานอาจขอด้วยวาจาหรือทางโทรสารก็ได้โดยให้แจ้งชื่อ ตำแหน่งและที่อยู่ของผู้ขอด้วยคำสั่งไม่ให้เปิดเผยข้อมูลข่าวสารจะกำหนดเงื่อนไขอย่างใดก็ได้แต่ต้องระบุไว้ด้วยว่าที่เปิดเผยไม่ได้เพราะเป็นข้อมูลข่าวสารประเภทใดและเพราะเหตุใดและให้ถือว่าการมีคำสั่งเปิดเผยข้อมูลข่าวสารของราชการเป็นดุลพินิจโดยเฉพาะของเจ้าหน้าที่ผู้รับผิดชอบศูนย์ข้อมูลข่าวสารองค์การบริหารส่วนตำบลวังน้ำเขียวตามลำดับสายการบังคับบัญชา แต่ผู้ขอรับข้อมูลข่าวสารอาจคัดค้านคำสั่งไม่อนุญาตต่อคณะกรรมการบริหารข้อมูลข่าวสารองค์การบริหารส่วนตำบลวังน้ำเขียวให้วินิจฉัยการเปิดเผยข้อมูลข่าวสารได้ตามระเบียบนี้ภายใน ๑๕ วัน นับแต่ได้รับทราบคำสั่งไม่เปิดเผยข้อมูลข่าวสารขององค์การบริหารส่วนตำบลวังน้ำเขียวและให้คณะกรรมการบริหารข้อมูลข่าวสารองค์การบริหารส่วนตำบลวังน้ำเขียววินิจฉัยให้แล้วเสร็จภายใน๓๐ วันนับแต่ได้รับคำร้องหากจะขยายรวมแล้วต้องไม่เกิน ๖๐ วันคำสั่งไม่รับฟังคำร้องคัดค้านผู้มีคำร้องคัดค้านอาจยื่นอุทธรณ์ต่อคณะกรรมการข้อมูลข่าวสารของราชการตามพระราชบัญญัติข้อมูลข่าวของราชการ พ.ศ. ๒๕๔๐ ต่อไปข้อ ๑๓การขอข้อมูลข่าวสารตามกฎหมายเรียกพยานเอกสารของศาลให้นำเสนอนายกองค์การบริหารส่วนตำบล หรือรองนายกองค์การบริหารส่วนตำบลผู้ได้รับมอบหมายพิจารณาอนุญาตและให้พนักงานส่วนตำบลผู้รับผิดชอบตั้งแต่ระดับ ๓ขึ้นไป เป็นผู้รับรองสำเนาข้อมูลข่าวสารข้อ ๑๔ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษเพิ่มเติมการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๔การบริหารข้อมูลข่าวสาร ข้อ ๑๕ให้หน่วยงานในองค์การบริหารส่วนตำบลวังน้ำเขียวรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ขายจำหน่ายจ่ายแจกตรวจดูและศึกษาค้นคว้า ตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริหารข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ คณะกรรมการบริหารข้อมูลข่าวสารองค์การบริหารส่วนตำบลวังน้ำเขียวข้อ ๑๖ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๕ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ๑๒ เห็นว่าเป็นเรื่องที่ไม่ต้องเปิดเผยข้อ ๑๗ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่างๆตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลวังน้ำเขียวข้อ ๑๘การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่คณะกรรมการบริหารข้อมูลข่าวสารองค์การบริหารส่วนตำบลวังน้ำเขียวกำหนดโดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่ง ให้พนักงานที่รับผิดชอบข้อมูลข่าวสารนั้นตั้งแต่ระดับ ๓ หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัวชื่อสกุลและตำแหน่งตลอดจนวัน เดือน ปี ให้ชัดเจนทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙รายได้จากการขายหรือจำหน่ายข้อมูลข่าวสารข้อ๑๗ และค่าธรรมเนียมตาม ข้อ ๑๘ให้ถือเป็นรายได้ขององค์การบริหารส่วนตำบลวังน้ำเขียวข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลือง เช่นจำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้หัวหน้าส่วนราชการหรือเทียบเท่าขึ้นไปเป็นผู้พิจารณาอนุมัติข้อ ๒๑การบริการข้อมูลข่าวสารให้ดำเนินการให้แล้วเสร็จโดยเร็ว ทั้งนี้ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อประชาชนของหน่วยงานของรัฐ พ.ศ. ๒๕๓๒หมวด๕สถานที่บริการข้อมูลข่าวสาร ข้อ ๒๒ให้หน่วยงานในองค์การบริหารส่วนตำบลวังน้ำเขียวควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสาร คือที่ทำการองค์การบริหารส่วนตำบลวังน้ำเขียว เป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐ โดยให้มีหน้าที่เพิ่มเติมดังต่อไปนี้(๑)ให้บริการข้อมูลข่าวสารที่อยู่ระหว่างดำเนินการของหน่วยงานในองค์การบริหารส่วนตำบลวังน้ำเขียวและข้อมูลข่าวสารที่ดำเนินการเสร็จแล้ว(๒) เป็นศูนย์ประสานงานกับหน่วยงานในองค์การบริหารส่วนตำบลวังน้ำเขียวเพื่อให้บริการข้อมูลข่าวสาร(๓)จัดทำประกาศองค์การบริหารส่วนตำบลวังน้ำเขียวกำหนดสถานที่ติดต่อขอรับข้อมูลข่าวสารขององค์การบริหารส่วนตำบลวังน้ำเขียวเพื่อลงพิมพ์ในราชกิจจานุเบกษาประกาศณ วันที่ ๑ ธันวาคม พ.ศ. ๒๕๔๙สิบตรีราช กั้นห้องกลางนายกองค์การบริหารส่วนตำบลวังน้ำเขียวโสรศ/ผู้จัดทำ๒๘มีนาคม ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๓๐ ง/หน้า ๖๑/๑๖ มีนาคม ๒๕๕๐